pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายฮิเดะอะกิ โอมุระ ผู้ว่าราชการจังหวัดไอจิ ประเทศญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
วันพุธที่ 22 สิงหาคม 2561
นายฮิเดะอะกิ โอมุระ ผู้ว่าราชการจังหวัดไอจิ ประเทศญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
นายฮิเดะอะกิ โอมุระ ผู้ว่าราชการจังหวัดไอจิ ประเทศญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี
วันนี้ (22 ส.ค. 61) เวลา 13.30 น. นายฮิเดะอะกิ โอมุระ (Mr. Hideaki Ohmura) ผู้ว่าราชการจังหวัดไอจิ ประเทศญี่ปุ่น เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย ณ ห้องสีเหลือง ตึกสันติไมตรี ทําเนียบรัฐบาลสรุปสาระสําคัญการหารือดังนี้
รองนายกรัฐมนตรียินดีต้อนรับผู้ว่าราชการจังหวัดไอจิ ที่นําคณะผู้แทนภาคเอกชนจากจังหวัดไอจิ เดินทางเยือนไทยในครั้งนี้พร้อมแสดงความขอบคุณภาครัฐและเอกชนของจังหวัดไอจิ ที่สนับสนุนให้การสัมมนาส่งเสริมการลงทุนในไทยที่เมืองนาโกยาประสบความสําเร็จเป็นอย่างดี
ผู้ว่าราชการจังหวัดไอจิ กล่าวว่าปัจจุบันมีบริษัทฯ จากไอจิ ลงทุนในไทยกว่า 450 แห่ง เพิ่มขึ้นกว่า 20% ในช่วง 5 ปีที่ผ่านมา และคิดเป็น 1/3 ของมูลค่าการลงทุนจากญี่ปุ่นทั้งหมดในไทย โดยมีบริษัทที่สําคัญคือ Toyota และ Denso แสดงให้เห็นว่าภาคเอกชนญี่ปุ่นมีความเชื่อมั่นในศักยภาพของเศรษฐกิจไทย
ในการนี้ รองนายกรัฐมนตรีกล่าวว่ารัฐบาลได้มีการปฏิรูปอุตสาหกรรมไทย ตามนโยบาย Thailand 4.0 พร้อมทั้งได้เชิญชวนภาคเอกชนของจังหวัด ไอจิ เข้ามาลงทุนในอุตสาหกรรมเป้าหมาย และ EEC รวมทั้งมีส่วนร่วมในศูนย์ปฏิรูปอุตสาหกรรมแห่งอนาคต (Industry Transformation Center : ITC) ในไทย
รองนายกรัฐมนตรียังแสดงความชื่นชมภาคเอกชนของจังหวัดไอจิ ที่มีเทคโนโลยีและนวัตกรรมที่ทันสมัยมากมาย รวมถึงสถาบันการศึกษาและวิจัยที่มีความโดดเด่น ซึ่งผู้ว่าราชการจังหวัดไอจิ ยินดีสนับสนุนภาคเอกชนให้เข้ามาลงทุนใน ITC ของไทยรวมถึงแลกเปลี่ยนความรู้ ความชํานาญในด้านเทคโนโลยีและนวัตกรรมใหม่ๆ แก่ไทยด้วย
โอกาสนี้ ผู้ว่าราชการจังหวัดไอจิขอให้รัฐบาลไทยช่วยผลักดันการขยายขนาดเครื่องบินของการบินไทย รวมทั้งการเพิ่มเที่ยวบินตรงของสายการบิน low cost airline ในเส้นทางกรุงเทพฯ-นาโกยาด้วย ซึ่งจะช่วยสนับสนุนการดําเนินธุรกิจ และกระชับความสัมพันธ์ระหว่างประชาชนของทั้งสองประเทศ
ก่อนจบการสนทนา รองนายกรัฐมนตรีย้ําว่ารัฐบาลไทยพร้อมดูแลและมอบสิทธิประโยชน์ต่างๆ ให้แก่ภาคเอกชนญี่ปุ่นที่มาลงทุนในไทย หากมีปัญหาหรือข้อติดขัดใดขอให้ประสานกับสํานักงานคณะกรรมการส่งเสริมการลงทุน (BOI) ได้โดยตรง
*******************
รัฐบาลไทย-ข่าวทำเนียบรัฐบาล-กรมบัญชีกลางเปิดระบบ e-catalog เพิ่มสินค้าอีก 19 ชนิด
วันศุกร์ที่ 7 เมษายน 2560
กรมบัญชีกลางเปิดระบบ e-catalog เพิ่มสินค้าอีก 19 ชนิด
กรมบัญชีกลางเปิดระบบ e-catalog ให้ผู้ค้ากับภาครัฐบันทึกสินค้าอีก 19 ชนิด สําหรับการจัดหาโดยวิธี e-market ในอนาคต ได้ตั้งแต่บัดนี้เป็นต้นไป
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางได้เปิดระบบ e-catalog ให้ผู้ค้ากับภาครัฐเพิ่มรายการสินค้าอีก 19 ชนิด สําหรับการจัดหาโดยวิธี e-market ในอนาคต ได้แก่ 1.ตู้เก็บเอกสาร 2.ตู้ล็อกเกอร์ 3.ฉากกั้น (Partition) 4.เครื่องปรับอากาศ 5. เครื่องพิมพ์ (Printer) 6.เครื่องสแกนเนอร์ 7..โทรทัศน์ 8.เครื่องคอมพิวเตอร์ตั้งโต๊ะส่วนบุคคล 9.เครื่องคอมพิวเตอร์โน้ตบุ๊ค 10.เครื่องสํารองไฟฟ้า (UPS) 11.เครื่องมัลติมีเดียโปรเจคเตอร์ 12.เครื่องถ่ายเอกสาร 13.เครื่องโทรสาร 14. โทรศัพท์สํานักงาน 15.เครื่องคิดเลข 16.เครื่องเย็บกระดาษ 17.ลวดเย็บกระดาษ 18.ชุดเข้าเล่ม และ 19.คลิปดําหนีบกระดาษ โดยผู้ค้ากับภาครัฐที่จําหน่ายสินค้าทั้ง 19 ชนิดข้างต้น ต้องนําข้อมูลคุณลักษณะสินค้า (specification) มาลงในระบบ e-catalog ได้ตั้งแต่บัดนี้เป็นต้นไป ทั้งนี้ หากผู้ค้ากับภาครัฐรายใดไม่มีข้อมูลสินค้าในระบบก็จะไม่สามารถขายสินค้ากับภาครัฐได้
โฆษกกรมบัญชีกลาง กล่าวเพิ่มเติมว่า ที่ผ่านมากรมบัญชีกลางได้เปิดให้จัดซื้อจัดจ้างด้วยวิธี e-market ไปแล้ว 9 ชนิด ได้แก่ 1.กระดาษถ่ายเอกสาร 2.ผงหมึก/ตลับผงหมึก (Toner) 3.แฟ้มเอกสาร 4.เทปกาว 5.ซองเอกสาร 6.ยารักษาภาวะต่อมลูกหมากโต 7.ยาป้องกันและรักษาภาวะขาดแคลเซียม 8.โต๊ะสํานักงาน และ 9.เก้าอี้สํานักงาน ซึ่งการจัดซื้อจัดจ้างด้วยวิธี e-market ตั้งแต่เดือนกุมภาพันธ์ 2558 – เดือนธันวาคม 2559 สามารถประหยัดงบประมาณได้ 70.08 ล้านบาท หรือคิดเป็นร้อยละ 19.21
นางสาวอรนุช ไวนุสิทธิ์ กล่าวในตอนท้ายว่า หากผู้ค้ากับภาครัฐที่จําหน่ายสินค้าทั้ง 28 ชนิด และสนใจที่จะจําหน่ายสินค้ากับภาครัฐสามารถศึกษาข้อมูลเพิ่มเติมได้โดยการดาวน์โหลดคู่มือ e-catalog สําหรับผู้ค้ากับภาครัฐได้ที่ www.gprocurement.go.th หัวข้อ “ดาวน์โหลดแนะนํา /แนวทางการปฏิบัติงาน e-GP ระยะที่ 3/ คู่มือปฏิบัติงานสําหรับผู้ค้ากับภาครัฐ”
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.แรงงาน อ้าแขนรับ ลูกจ้างพิษโคโรนา [กระทรวงเเรงงาน]
วันศุกร์ที่ 20 มีนาคม 2563
ก.แรงงาน อ้าแขนรับ ลูกจ้างพิษโคโรนา [กระทรวงเเรงงาน]
รัฐมนตรีว่าการกระทรวงแรงงาน ห่วงพนักงาน ลูกจ้างโดนพิษโคโรนาว่างงาน แนะ ขึ้นทะเบียนว่างงานออนไลน์กับกรมการจัดหางานเพื่อรับสิทธิก่อน
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงานเผย พนักงาน ลูกจ้างที่ได้รับผลกระทบจากการแพร่ระบาดของโรคติดเชื้อไวรัสโคโรนา (COVID-19)ทําให้ถูกเลิกจ้าง ที่ส่งเงินสมทบประกันสังคมมาแล้วไม่น้อยกว่า6เดือน สามารถลงทะเบียนใช้สิทธิ์กรณีว่างงาน ได้ทางออนไลน์ ผ่านเว็บไซต์https://empui.doe.go.thภายใน30วันหลังจากถูกเลิกจ้างซึ่งจะได้รับเงินชดเชย50%ของค่าจ้างที่เคยได้รับ ในระยะเวลาไม่เกิน180วัน หากสนใจทําอาชีพอิสระ หรือทํางานที่บ้าน กรมการจัดหางานยังยินดีให้คําปรึกษาแนะนํา และให้ข้อมูลการประกอบอาชีพอิสระ
ด้านนายสุชาติ พรชัยวิเศษกุล อธิบดีกรมการจัดหางานกล่าวเพิ่มเติมว่า กรมการจัดหางานมีรูปแบบการให้บริการประชาชนตามภารกิจ ที่สอดคล้องกับสถานการณ์การแพร่ระบาดของโรคติดเชื้อไวรัสโคโรนา (COVID-19)ในปัจจุบัน ที่ให้ประชาชนหลีกเลี่ยงการไปในสถานที่ที่มีคนอยู่รวมกันจํานวนมาก และเป็นการอํานวยความสะดวกให้ประชาชนสามารถทําได้เองที่บ้านผ่านระบบe-serviceซึ่งทําได้ทุกที่และตลอดเวลา และ มีตู้งาน (Job Box)ติดตั้งกระจายตามแหล่งชุมชนห้างสรรพสินค้า และสถานที่ราชการ ทุกจังหวัดทั่วประเทศ คอยอํานวยความสะดวกในการหาตําแหน่งงานสําหรับคนหางานและนายจ้าง โดยไม่ต้องเดินทางไปที่สํานักงานจัดหางานกรุงเทพมหานครพื้นที่1 -10หรือสํานักงานจัดหางานจังหวัดทําให้ประหยัดทั้งเวลาและค่าใช้จ่าย
อย่างไรก็ดี ในช่วงตุลาคม2562 -กุมภาพันธ์2563ที่ผ่านมาก่อนเกิดเหตุการณ์ไวรัสโคโรนาแพร่ระบาด มีผู้มาขึ้นทะเบียนผู้ประกันตนกรณีว่างงาน รวม382,726คน เพิ่มขึ้นจากช่วงเดียวกันของปีที่ผ่านมาร้อยละ4.44โดยในเดือนกุมภาพันธ์2563มีจํานวน84,177คน
ทั้งนี้ สามารถสอบถามข้อมูลเพิ่มเติม ได้ที่ สายด่วนกระทรวงแรงงาน1506กด2กรมการจัดหางาน
รัฐบาลไทย-ข่าวทำเนียบรัฐบาล-รมว. พม. กำชับ จนท. เร่งช่วยเหลือ ชายวัย 56 ปี ป่วยเป็นโรคมะเร็งที่โคนลิ้นระยะสุดท้าย ที่ จ.สมุทรปราการ
วันอังคารที่ 21 มีนาคม 2560
รมว. พม. กําชับ จนท. เร่งช่วยเหลือ ชายวัย 56 ปี ป่วยเป็นโรคมะเร็งที่โคนลิ้นระยะสุดท้าย ที่ จ.สมุทรปราการ
รมว. พม. กําชับ จนท. เร่งช่วยเหลือ ชายวัย 56 ปี ป่วยเป็นโรคมะเร็งที่โคนลิ้นระยะสุดท้าย ที่ จ.สมุทรปราการ
และเด็กหญิงกตัญญูวัย 12 ปี ต้องเลี้ยงดูแม่ที่พิการตาบอด ที่ จ.กระบี่
วันนี้ (21 มี.ค. 60) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 596/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณี ชายวัย 56 ปี ป่วยเป็นโรคมะเร็งที่โคนลิ้นระยะสุดท้าย และลุกลามทั่วลําคอสร้างความเจ็บปวดทรมานอย่างมาก ไม่สามารถทํางานได้ อาศัยอยู่กับภรรยา ที่ทําหน้าที่เป็นเสาหลักหาเลี้ยงครอบครัวเพียงคนเดียวอีกทั้งยังมีลูกวัยกําลังเรียนอีก 1 คน ที่ย่านสนามบินสุวรรณภูมิ จังหวัดสมุทรปราการ นั้น ตนได้กําชับให้พัฒนาสังคมและความมั่นคงของมนุษย์จังหวัดสมุทรปราการ (พมจ.สมุทรปราการ) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้งมอบสิ่งของเครื่องใช้ที่จําเป็นและอุปกรณ์การเรียน นอกจากนี้ได้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างใกล้ชิด อีกทั้งเรื่องการศึกษาเล่าเรียนอย่างต่อเนื่องของเด็ก และแนะนําให้คําปรึกษาในเรื่องการส่งเสริมอาชีพ เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์ กล่าวเพิ่มเติมว่า จากกรณี เด็กหญิงวัย 12 ปี นักเรียนชั้น ป.6 โรงเรียนแห่งหนึ่งใน จังหวัดกระบี่ เป็นเด็กเรียนดี ต้องรับภาระเพียงลําพังดูแลแม่วัย 52 ปี ที่พิการตาบอด มีเพียงเงินเบี้ยความพิการเพื่อประทังชีวิต ซึ่งทั้ง 2 ชีวิต อาศัยในบ้านที่สร้างยังไม่เสร็จ เนื่องจากไม่มีเงิน ครอบครัวมีฐานะยากจน ที่ อําเภอเมือง จังหวัดกระบี่ นั้น ตนได้กําชับให้พัฒนาสังคมและความมั่นคงของมนุษย์จังหวัดกระบี่ (พมจ.กระบี่) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ รวมทั้งมอบสิ่งของเครื่องใช้ที่จําเป็น นอกจากนี้ได้ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในการส่งเสริมสวัสดิการสังคมที่เหมาะสมเพื่อพัฒนาคุณภาพชีวิตที่ดีในระยะยาว อาทิ การศึกษาเล่าเรียนอย่างต่อเนื่องของเด็ก การปรับปรุงที่พักอาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของผู้พิการ และการแนะนําบริการสวัสดิการสังคมเพื่อขอรับสิทธิตามกฎหมาย เป็นต้น
รัฐบาลไทย-ข่าวทำเนียบรัฐบาล-สรรพากรแจง ไม่นำข้อมูลการลงทะเบียน www.เราไม่ทิ้งกัน.com มาตรวจสอบภาษี [กระทรวงการคลัง]
วันอาทิตย์ที่ 29 มีนาคม 2563
สรรพากรแจง ไม่นําข้อมูลการลงทะเบียน www.เราไม่ทิ้งกัน.com มาตรวจสอบภาษี [กระทรวงการคลัง]
สรรพากรแจง ไม่นําข้อมูลการลงทะเบียน www.เราไม่ทิ้งกัน.com มาตรวจสอบภาษี
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่มีความเข้าใจคลาดเคลื่อนว่ากรมสรรพากรจะนําข้อมูล ของผู้ลงทะเบียน www.เราไม่ทิ้งกัน.com ไปใช้ในการตรวจย้อนหลังของกลุ่มผู้มีอาชีพอิสระนั้น ไม่เป็นความจริง ขอเรียนว่ากรมสรรพากร ตระหนักถึงความเดือดร้อนของผู้เสียภาษีและประชาชนโดยทั่วไป ภายใต้สถานการณ์ ที่ทุกคนประสบความยากลําบากในการดํารงชีวิตจากผลกระทบของการแพร่ระบาดไวรัส COVID - 19 ที่ผ่านมาเร็ว ๆ นี้ กรมสรรพากรจึงได้มีมาตรการภาษีเพื่อเยียวยาผู้ได้รับผลกระทบ จํานวน 12 มาตรการ โดยเฉพาะมาตรการเยียวยาผู้เสียภาษีเงินได้บุคคลธรรมดา เช่น ขยายเวลายื่นแบบเสียภาษีจาก วันที่ 31 มีนาคม 2563 เป็นวันที่ 31 สิงหาคม 2563 มาตรการยกเว้นภาษีเงินได้บุคคลธรรมดาให้แก่บุคลากรทางการแพทย์ และสาธารณสุข ในส่วนค่าตอบแทนพิเศษที่ได้รับจากกระทรวงสาธารณสุขในปี 2563 สาหรับการปฏิบัติงาน เสี่ยงภัยเกี่ยวกับ COVID-19 เพื่อลดภาระภาษีและเพิ่มขวัญกําลังใจ และมาตรการเพิ่มวงเงินหักลดหย่อน ค่าเบี้ยประกันสุขภาพ จากเดิมหักได้ตามที่จ่ายจริงแต่ไม่เกิน 15,000 บาท เพิ่มเป็นไม่เกิน 25,000 บาท เป็นต้น”
กรมสรรพากร ขอยืนยันว่าผู้ลงทะเบียนผ่าน www.เราไม่ทิ้งกัน.com เพื่อรับเงินตามมาตรการฯ ดังกล่าว จะไม่ถูกนําข้อมูลการลงทะเบียนมาใช้ในการตรวจสอบภาษี เนื่องจากกรมสรรพากรมีข้อมูลทั้งหมดอยู่แล้ว จึงขอให้ประชาชนอย่ากังวล และขอส่งกําลังใจให้คนไทยทุกคนผ่านพ้นสถานการณ์การแพร่ระบาดไวรัส COVID-19 ไปได้ด้วยดี
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
****************************************
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้หน่วยงานที่เกี่ยวข้องเร่งรวบรวมสรุปความต้องการใช้ยางพารา เพื่อให้การแก้ไขปัญหาเป็นรูปธรรมมากขึ้น
วันอังคารที่ 23 มกราคม 2561
นายกรัฐมนตรีสั่งการให้หน่วยงานที่เกี่ยวข้องเร่งรวบรวมสรุปความต้องการใช้ยางพารา เพื่อให้การแก้ไขปัญหาเป็นรูปธรรมมากขึ้น
นายกรัฐมนตรีสั่งการให้หน่วยงานที่เกี่ยวข้องเร่งรวบรวมสรุปความต้องการใช้ยางพารา เพื่อให้การแก้ไขปัญหาเป็นรูปธรรมมากขึ้น
วันนี้ (23 มกราคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงสถานการณ์ราคายางพาราว่า ราคายางพาราขยับสูงขึ้นเล็กน้อย ซึ่งรัฐบาลได้พยายามทําทุกมาตรการ แต่ราคายางพาราก็ยังขยับขึ้นช้า เพราะเกี่ยวเนื่องกับหลายกลไก ทั้งนี้ ได้สั่งการให้หน่วยงานที่เกี่ยวข้องเร่งรวบรวมสรุปความต้องการใช้ยางพารา เพื่อนําไปสู่การผลิต และเพื่อให้การแก้ไขปัญหาเป็นรูปธรรมมากขึ้น
-------------------------------
รัฐบาลไทย-ข่าวทำเนียบรัฐบาล-รมว.พม. รับมอบเครื่องอุปโภคบริโภค ที่จำเป็น เร่งทำถุงยังชีพช่วยกลุ่มเป้าหมายเดือดร้อนจากโรคโควิด -19
วันศุกร์ที่ 24 เมษายน 2563
รมว.พม. รับมอบเครื่องอุปโภคบริโภค ที่จําเป็น เร่งทําถุงยังชีพช่วยกลุ่มเป้าหมายเดือดร้อนจากโรคโควิด -19
รมว.พม. รับมอบเครื่องอุปโภคบริโภค ที่จําเป็น เร่งทําถุงยังชีพช่วยกลุ่มเป้าหมายเดือดร้อนจากโรคโควิด -19
วันนี้ (24 เม.ย. 63) เวลา 11.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบเครื่องอุปโภคและบริโภคที่จําเป็น เพื่อจัดทําถุงยังชีพ ในโครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ สําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาด ของโรคติดเชื้อไวรัสโคโรน่า 2019 (โควิด-19) จากนักศึกษาวิทยาลัยป้องกันราชอาณาจักร รุ่นที่ 2554 (วปอ.2554) ประกอบด้วย ข้าวสาร จํานวน 800 ถุง กุนเชียง จํานวน 400 ถุง ปลากระป๋อง จํานวน 200 กระป๋อง ไข่เค็ม จํานวน 800 แพ็ค หัวไชโป้ว จํานวน 400 ถุง และข้าวแต๋น จํานวน 1,000 ถุง
นายจุติ กล่าวว่า เนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบ ต่อประชาชนทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้ง ผู้มีรายได้น้อย ซึ่งขณะนี้ ได้รับความเดือดร้อนเป็นอย่างมาก เนื่องจากไม่สามารถใช้ชีวิตและประกอบอาชีพได้ตามปกติ ทําให้ขาดรายได้ที่เพียงพอสําหรับตนเองและครอบครัว ทั้งนี้ กระทรวงการพัฒนาสังคมและความมั่นคงของมนุษย์ (พม.) จึงได้จัดตั้งศูนย์รับบริจาคกระทรวงการพัฒนาสังคมและความมั่นคงของมนุษย์ เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม ที่มีส่วนร่วมในการรับผิดชอบต่อสังคม และนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทา ความเดือดร้อนเฉพาะหน้า
นายจุติ กล่าวต่ออีกว่า ขอขอบคุณอย่างยิ่งสําหรับสิ่งของที่นํามาบริจาคในวันนี้ ซึ่งประเทศไทยกําลังประสบภาวะวิกฤติ แต่คนในสังคมยังมีความเอื้ออาทรต่อกัน เป็นการให้ที่ไม่มีขีดจํากัด ถ้าเราไม่ได้ประชาชนทุกคนที่มาช่วยกัน ก็จะไม่สําเร็จได้ มากเท่านี้ ขณะเดียวกันการแก้ไขปัญหาการแพร่ระบาดของโรคโควิด-19 ประเทศไทยสามารถจัดการได้ดีในลําดับต้นๆ ของโลก ซึ่งตนคิดว่าการให้นอกจากจะเป็นเรื่องของสิ่งของแล้ว เราทุกคนยังสามารถเป็นกําลังใจซึ่งกันและกันให้กับคนที่ต้องต่อสู้ต่อไป และคนไทยจะไม่ทิ้งกัน ซึ่งรัฐบาลจะไม่ทิ้งใครไว้ข้างหลัง
นายจุติ กล่าวเพิ่มเติมว่า ตนขอเชิญชวนทุกคนมาช่วยกันและร่วมบริจาค เพราะยังมีคนที่ต้องการความช่วยเหลืออีกมาก โดยเฉพาะกลุ่มคนเปราะบาง และผู้ที่กําลังประสบปัญหากว่าล้านคนที่ต้องช่วยเหลือดูแล ซึ่งกระทรวง พม. จะนําสิ่งของไปมอบให้กับคนที่ลําบากที่สุด และต้องการความช่วยเหลือมากที่สุดก่อน เพื่อให้ตรงตามวัตถุประสงค์ของผู้ให้มากที่สุด
รัฐบาลไทย-ข่าวทำเนียบรัฐบาล-ปลัด พม. เป็นประธานเปิดโครงการ “ศูนย์รวมพัฒนาสังคม เครือข่ายเด็ก เยาวชน ผู้สูงอายุ คนพิการ อาสาสมัคร และภาคประชาสังคม” เนื่องในงานวันเยาวชนแห่งชาติ ปี 2560 จ.ชัยภูมิ
วันพฤหัสบดีที่ 21 กันยายน 2560
ปลัด พม. เป็นประธานเปิดโครงการ “ศูนย์รวมพัฒนาสังคม เครือข่ายเด็ก เยาวชน ผู้สูงอายุ คนพิการ อาสาสมัคร และภาคประชาสังคม” เนื่องในงานวันเยาวชนแห่งชาติ ปี 2560 จ.ชัยภูมิ
ปลัด พม. เป็นประธานเปิดโครงการ “ศูนย์รวมพัฒนาสังคม เครือข่ายเด็ก เยาวชน ผู้สูงอายุ คนพิการ อาสาสมัคร และภาคประชาสังคม” เนื่องในงานวันเยาวชนแห่งชาติ ปี 2560 ณ ศูนย์รวมราชการกระทรวงการพัฒนาสังคมและความมั่นคงของมนุษย์ จังหวัดชัยภูมิ
วันนี้ (21 ก.ย.60) เวลา 07.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีเปิดโครงการ "ศูนย์รวมพัฒนาสังคม เครือข่ายเด็ก เยาวชน ผู้สูงอายุ คนพิการ อาสาสมัคร และภาคประชาสังคม” เนื่องในงานวันเยาวชนแห่งชาติ ปี 2560 โดยมี นายชูศักดิ์ ตรีสาร ผู้วาราชการจังหวัดชัยภูมิ กล่าวต้อนรับ และนางนงนุช สุขา พัฒนาสังคมและความมั่นคงของมนุษย์จังหวัดชัยภูมิ (พมจ.ชัยภูมิ) กล่าวรายงาน ณ ศูนย์รวมราชการกระทรวงการพัฒนาสังคมและความมั่นคงของมนุษย์จังหวัดชัยภูมิ บ้านขี้เหล็กน้อย ตําบลในเมือง อําเภอเมืองชัยภูมิ จังหวัดชัยภูมิ
นายไมตรีกล่าวว่า ศูนย์รวมราชการฯ ได้รับการอนุมัติให้มีการจัดสร้างขึ้น เมื่อปีงบประมาณ 2557 ณ ที่ราชพัสดุ หมู่ที่ 8 บ้านขี้เหล็กน้อย ตําบลในเมือง อําเภอเมืองชัยภูมิ จังหวัดชัยภูมิ ได้มีการวางศิลาฤกษ์ไปเมื่อวันที่ 9 มิถุนายน 2558 และได้ทําการก่อสร้างอาคารเสร็จสิ้นเมื่อเดือนพฤษภาคม 2560 ซึ่งประกอบด้วยทีม One Home พม. ได้แก่ สํานักงานพัฒนาสังคมและความมั่นคงของมนุษย์จังหวัดชัยภูมิ ศูนย์คุ้มครองคนไร้ที่พึ่งจังหวัดชัยภูมิ และบ้านพักเด็กและครอบครัวจังหวัดชัยภูมิ ซึ่งได้เข้าทําการให้บริการแก่ประชาชน ตั้งแต่วันที่ 1 มิถุนายน 2560 เป็นต้นมา โดยมีการให้บริการด้านการพัฒนาสังคมและสวัสดิการสังคมแก่คนพิการ ผู้สูงอายุ เด็ก เยาวชน สตรี ครอบครัว และผู้ด้อยโอกาส
นายไมตรีกล่าวเพิ่มเติมว่า ทั้งนี้ เนื่องในวันที่ 20 กันยายนของทุกปี เป็นวันเยาวชนแห่งชาติ สํานักงานพัฒนาสังคมและความมั่นคงของมนุษย์จังหวัดชัยภูมิ จึงได้ร่วมกับสภาเด็กและเยาวชนจังหวัดชัยภูมิ เครือข่ายเหลือทางด้านสังคม คนพิการ ผู้สูงอายุ อาสาสมัคร และภาคประชาสังคม กําหนดจัดกิจกรรมวันเยาวชนแห่งชาติ ปี 2560 ขึ้น ประกอบด้วยกิจกรรม ดังนี้ การแสดงความสามารถของเด็กและเยาวชน การมอบโล่เกียรติคุณแก่ครอบครัว น้องบิ๊ก จากรายการไมค์ปลดหนี้ เด็กกตัญญูที่ร้องเพลงปลดหนี้ให้แก่ครอบครัวสําเร็จ เยาวชนดีเด่น องค์กรปกครอง ส่วนท้องถิ่น ที่มีผลงานการสนับสนุนสภาเด็กและเยาวชนตําบล ระดับดีเด่นและดี การมอบเกียรติบัตรเยาวชนตัวอย่าง หน่วยงานที่ให้การสนับสนุนงานด้านเด็กและเยาวชน อาสาสมัครพัฒนาสังคมและความมั่นคงของมนุษย์ดีเด่น การมอบเงินกองทุนสวัสดิการชุมชน เงินทุนการศึกษาของสมาคมไทย- ฮิโรชิมา และกองทุนคุ้มครองเด็ก เงินกู้ยืมกองทุนส่งเสริมและพัฒนาคุณภาพชีวิตคนพิการ เก้าอี้สุขา รถโยก รถเข็นสําหรับคนพิการ และการจัดนิทรรศการความรู้ ของเด็กและเยาวชน รวมถึงเครือข่ายต่างๆ อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือสื่อมวลชนนำเสนอข่าว 2 ทาง มีแหล่งข้อมูลอ้างอิงชัดเจน เผยยอดนักท่องเที่ยวเพิ่มขึ้น
วันอังคารที่ 25 ธันวาคม 2561
นายกรัฐมนตรีขอความร่วมมือสื่อมวลชนนําเสนอข่าว 2 ทาง มีแหล่งข้อมูลอ้างอิงชัดเจน เผยยอดนักท่องเที่ยวเพิ่มขึ้น
นายกรัฐมนตรีขอความร่วมมือสื่อมวลชนนําเสนอข่าว 2 ทาง มีแหล่งข้อมูลอ้างอิงชัดเจน เผยยอดนักท่องเที่ยวเพิ่มขึ้น
วันนี้ (25 ธันวาคม 2561) เวลา 15.15 น. ณ บริเวณห้องโถง ตึกบัญชการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงการนําเสนอข่าวของสื่อมวลชนเกี่ยวกับเรื่องเศรษฐกิจว่า ขอให้ระมัดระวังการนําเสนอข่าว ขอให้เสนอข่าว 2 ทาง ทั้งทางที่ดีและไม่ดี เพราะการนําเสนอข่าวมีผลต่อความเชื่อมั่นในการตัดสินใจใช้จ่ายเงินเพื่อซื้อสินค้าของประชาชน เพราะถ้าสื่อมวลชนนําเสนอข่าวด้านเดียวว่าเศรษฐกิจไม่ดี ประชาชนก็จะไม่กล้าใช้เงินในการซื้อขายสินค้า ทั้งนี้ การนําเสนอข่าวต้องมีแหล่งข้อมูลอ้างอิงชัดเจน อย่านําเสนอข้อมูลทางเดียว โดยรัฐบาลพร้อมรับฟังข้อเสนอแนะ และนํามาปรับปรุงเพื่อให้ดียิ่งขึ้นต่อไป พร้อมขอให้เชื่อมั่นนายกรัฐมนตรี ว่าไม่ได้ทําเพื่อใคร แต่ทําเพื่อประเทศชาติให้มีรายได้สูงขึ้น
ส่วนเรื่องการท่องเที่ยว นายกรัฐมนตรีกล่าวว่า จากการรายงานมีจํานวนนักท่องเที่ยวสูงขึ้นหลายเปอร์เซ็น อาจมีบางประเทศที่นักท่องเที่ยวลดลง แต่โดยรวมจํานวนนักท่องเที่ยวเพิ่มขึ้นทั้งนักท่องเที่ยวภายในประเทศ และจากประเทศเพื่อนบ้าน ทําให้มีรายได้จากนักท่องเที่ยวสูงขึ้น ทั้งนี้ เราต้องพัฒนาการท่องเที่ยวให้ดียิ่งขึ้น เช่น การพัฒนาเส้นทางการท่องเที่ยวชุมชน สร้างโฮมสเตย์ในชุมชน เป็นต้น
------------------------------------------------
รัฐบาลไทย-ข่าวทำเนียบรัฐบาล-ทส. มอบรางวัลเชิดชูเกียรติ "ทสม. และ เครือข่าย ทสม. ดีเด่น"
วันศุกร์ที่ 9 ธันวาคม 2559
ทส. มอบรางวัลเชิดชูเกียรติ "ทสม. และ เครือข่าย ทสม. ดีเด่น"
กระทรวงทรัพยากรธรรมชาติและสิ่งแวดล้อม จัดกิจกรรมเนื่องในวันอาสาสมัครทรัพยากรธรรมชาติและสิ่งแวดล้อมหมู่บ้าน (ทสม.) แห่งชาติ 4 ธันวาคม ประจําปี 2559
กระทรวงทรัพยากรธรรมชาติและสิ่งแวดล้อม โดยกรมส่งเสริมคุณภาพสิ่งแวดล้อม ร่วมกับเครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) และสํานักงานทรัพยากรธรรมชาติและสิ่งแวดล้อมจังหวัด จัดกิจกรรมเนื่องในวันอาสาสมัครทรัพยากรธรรมชาติและสิ่งแวดล้อมหมู่บ้าน (ทสม.) แห่งชาติ 4 ธันวาคม ประจําปี 2559 โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานเปิดงาน พร้อมทั้งให้โอวาทแก่ ทสม. ขอให้ร่วมมือร่วมใจในการรักษาป่า รักษาทรัพยากรของชาติ เพื่อเทิดพระเกียรติและร่วมลําลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดชที่ทรงเป็น "พระบิดาแห่งการอนุรักษ์ทรัพยากรธรรมชาติและสิ่งแวดล้อม" และเพื่อแสดงถึงการรวมพลังของเครือข่าย ทสม. ในการสืบสานพระราชปณิธานด้านการอนุรักษ์ทรัพยากรธรรมชาติและสิ่งแวดล้อมของประเทศไทย
และในการนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบโล่เชิดชูเกียรติให้กับ ทสม. และเครือข่าย ทสม. ดีเด่น ประกอบด้วย รางวัล ทสม.และเครือข่าย ทสม. ดาวรุ่ง ระดับประเทศ จํานวน 8 รางวัล และรางวัล ทสม. และเครือข่าย ทสม. ดีเด่น ระดับจังหวัด จํานวน 116 รางวัล (ด้านการจัดการขยะมูลฝอย , ด้านการพิทักษ์และฟื้นฟูป่าไม้ ,ด้านการอนุรักษ์และฟื้นฟูทรัพยากรน้ํา และด้านการบริหารจัดการทรัพยากรธรรมชาติและสิ่งแวดล้อม)
รัฐบาลไทย-ข่าวทำเนียบรัฐบาล-รัฐบาลเตือนกลุ่มต่อต้าน พ.ร.บ.คอมพิวเตอร์ คิดให้รอบคอบก่อนเคลื่อนไหวรวมตัว 2 จุด เสี่ยงผิดกฎหมาย พร้อมเตรียมบันทึกภาพผู้ชุมนุมเป็นหลักฐาน ย้ำรัฐมีคำตอบทุกข้อสงสัย มุ่งทำเพื่อประโยชน์ชาติ
วันอาทิตย์ที่ 18 ธันวาคม 2559
รัฐบาลเตือนกลุ่มต่อต้าน พ.ร.บ.คอมพิวเตอร์ คิดให้รอบคอบก่อนเคลื่อนไหวรวมตัว 2 จุด เสี่ยงผิดกฎหมาย พร้อมเตรียมบันทึกภาพผู้ชุมนุมเป็นหลักฐาน ย้ํารัฐมีคําตอบทุกข้อสงสัย มุ่งทําเพื่อประโยชน์ชาติ
.....
วันนี้ (18 ธันวาคม 2559) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่กลุ่มต่อต้าน พ.ร.บ.ว่าด้วยการกระทําผิดเกี่ยวกับคอมพิวเตอร์ฯ เตรียมตัวเคลื่อนไหวจัดกิจกรรมในช่วงบ่ายวันนี้ ณ อนุสาวรีย์ประชาธิปไตย และลานหน้าหอศิลปวัฒนธรรม กทม. ว่า รัฐบาลขอเตือนว่า การรวมตัวดังกล่าวอาจเข้าข่ายการสร้างความไม่สงบเรียบร้อยขึ้นในบ้านเมือง จึงขอให้ผู้ที่จะไปร่วมกิจกรรมไตร่ตรองให้รอบคอบ หรือยุติการเคลื่อนไหว
“ทางการมีมาตรการรองรับเป็นอย่างดีหากมีการเคลื่อนไหว ตั้งแต่การบันทึกภาพเป็นหลักฐานและดําเนินการตามหลักสากล โดยประชาชนทั่วไปที่หวังดีต่อบ้านเมืองก็สามารถถ่ายรูปส่งให้กับเจ้าหน้าที่ได้ ทั้งนี้ ขอตั้งข้อสังเกตว่าผู้ที่ต่อต้าน พ.ร.บ.คอมพิวเตอร์ เริ่มทําเกินขอบเขตที่เหมาะสม เพื่อหวังปลุกกระแสให้เกิดความวุ่นวายด้วยการละเมิดกฎหมาย และตั้งตัวเป็นนักเลงแฮ็กและล้วงข้อมูลเสียเองแล้ว”
พลโท สรรเสริญ กล่าวยืนยันว่า มีบุคคลบางกลุ่มพยายามที่จะแฮ็กข้อมูลของส่วนราชการจริง แม้จะทําไม่สําเร็จ นี่จึงเป็นตัวอย่างของภัยคุกคามที่จําเป็นต้องปรับปรุงกฎหมายคอมพิวเตอร์ ส่วนเว็บไซต์ของหน่วยงานที่สําคัญอย่าง สตม.นั้นไม่ได้ถูกแฮ็กตามที่มีกระแสข่าว เนื่องจากเป็นระบบปิดที่ไม่ได้เชื่อมต่อกับอินเทอร์เน็ต เช่นเดียวกับการเชื่อมต่อข้อมูลระหว่างสํานักงานตรวจคนเข้าเมือง (สตม.) กรมศุลกากร หน่วยงานความมั่นคง ท่าอากาศยาน และสายการบินต่าง ๆ ซึ่งกลุ่มผู้ไม่หวังดีและประชาชนทั่วไปไม่สามารถเข้าถึงได้ ดังนั้นการกล่าวอ้างของกลุ่มแฮ็กเกอร์ว่าสามารถแฮ็กระบบของ สตม.ได้ จึงเป็นเพียงการสร้างข่าวความสับสนให้กับสังคม และลดทอนความน่าเชื่อถือของหน่วยงานราชการเท่านั้น
รัฐบาลขอเรียนชี้แจงอีกครั้งว่า ไม่มีนโยบายซิงเกิ้ลเกตเวย์ เพราะเกตเวย์ของไทยมีการเชื่อมต่อข้อมูลอย่างมากมายมหาศาล การจะบังคับให้ทุกส่วน รวมถึงภาคเอกชนใช้รวมกันที่เดียวคงไม่สามารถทําได้ และยังขัดกับแนวทางที่รัฐบาลต้องการส่งเสริมเทคโนโลยีดิจิทัลทุกรูปแบบเพื่อก้าวไปสู่ยุคไทยแลนด์ 4.0 นอกจากนี้ การให้บริการทางเทคนิคจําเป็นต้องมีเกตเวย์สํารองไว้หลาย ๆ เส้น ดังนั้นจึงเป็นไปไม่ได้ที่อินเทอร์เน็ตจะล่มทั้งประเทศ
กรณีการถูกจํากัดการเข้าถึงเว็บบางเว็บ โดยหลักสากลทุกประเทศจะมีข้อแนะนํากับประชาชนว่า เว็บใดเป็นเว็บที่มีความเสี่ยงต่อความมั่นคงปลอดภัยของประเทศและประชาชน ส่วนการเข้าถึงเว็บต่างประเทศได้หรือไม่ได้นั้น ขึ้นอยู่กับท่ออินเทอร์เน็ตของผู้ให้บริการแต่ละราย ซึ่งทุกบริษัทจะดูแลลูกค้าของตนเป็นอย่างดี ไม่มีการจํากัดการเข้าถึงเว็บอย่างแน่นอน
สําหรับการตรวจสอบข้อมูลหรือปิดเว็บไซต์นั้น หากเป็นเรื่องที่กระทําผิดกฎหมาย ขัดต่อหลักศีลธรรม ความมั่นคงปลอดภัยของประเทศ และการพัฒนาเศรษฐกิจ รัฐบาลอาจขอดูการจราจรของข้อมูล (Traffic) เฉพาะเรื่องไป ไม่ใช่การรวมศูนย์มาอยู่ที่เดียว และการตัดสินใจของรัฐบาลไม่ได้เกิดโดยลําพัง แต่จะต้องผ่านคณะกรรมการกลั่นกรอง 9 คน และการพิจารณาของศาลก่อนทุกกรณี ดังนั้น การที่จะเข้าไปควบคุมหรือดักจับข้อมูลของประชาชนจึงไม่ใช่แนวทางของรัฐบาลอย่างแน่นอน